# Se Køkken Session med VEGA-aktuelle Mathilde Savery

*Den VEGA-aktuelle singer/songwriter Mathilde Savery har indspillet en live-session til video-konceptet Køkken Sessions, som præsenterer kendte samt mindre kendte kunstnere i intime omgivelser. Mathilde Saverys næste koncert er i Ideal Bar Live den 27. september.*

**Session med Mathilde Savery**Til september gæster den fremadstormende, danske singer/songwriter [Mathilde Savery](https://www.facebook.com/mathildesaverymusic) endnu en gang Ideal Bar. Hun har flere gange gæstet VEGA som supportnavn, men denne gang er det Saverys egen tur til at stå øverst på plakaten.

Siden den unge sangerinde i 2011 vandt DRs Sangskriverdysten med sit nummer ”[I Need Help](http://www.youtube.com/watch?v=RB71oUpH-gM)”, har hun haft et utroligt godt år i 2012, hvor hun blandt andet har spillet på Pavillon Junior under årets Roskilde Festival som en del af ”[Roskilde Rising](http://roskilde-festival.dk/musik/roskilde_rising/)”.

Senest har Mathilde Savery som en optakt til sin koncert i Ideal Bar lavet en live indspilning af sit nummer ”Only 18”, som en Køkken Session. Det bjergtagende resultat kan opleves [HER](https://www.youtube.com/watch?v=l3_3Fv-B0P8&feature=player_embedded).

**Om Køkken Sessions**Køkken Sessions er skabt og drevet af fotograferne Jonas Schnack Krog og Paw Ager, som beskriver deres koncept således:  
  
”*Køkken Session er skabt, fordi vi elsker musik, vores lille køkken og har en af forkærlighed for det rå look og den ærlige lyd. Artister, kendte som ukendte, kommer forbi vores lille køkken på Nørrebro og spiller en sang akustisk, som vi filmer og klipper sammen. Herefter bliver videoen lagt på vores YouTube-kanal. Der har været rigtig god opbakning til projektet og vi har på bare tre måneder haft  mere end 12.000 views på vores kanal.*”  
  
Køkkenet har allerede haft besøg af adskillelige kunstnere, som f.eks. Marie Key, Poul Krebs, Hannah Schneider og Thomas Buttenschøn. Tag en tur i køkkenet og oplev dem alle via Køkkens Sessions [YouTube-Kanal](http://www.youtube.com/user/KitchenSession) eller via deres [Facebook-profil](https://www.facebook.com/kitchensession).

**Fakta om koncerten**

Mathilde Savery   
Torsdag den 27. september kl. 20  
Ideal Bar - Enghavevej 40, 1674 Kbh. V  
Entré: 80 kr. (inkl. en koncertøl)   
Forsalg via VEGAs hjemmeside, BilletNET og på posthuse.  
Læs mere om koncerten på [www.vega.dk](http://vega.dk/arrangementer/mathilde-savery-8300.html)

*For mere information kontakt venligst*

Cecilie Maria Nielsen  
Kommunikationsmedarbejder, VEGA  
[cmn@vega.dk](mailto:cmn@vega.dk) - 3326 0953